Trifko Grabež
Trifun Grabež (Pale, 28. jun 1895 — Terezijenštat, 21. avgust 1916), poznatiji kao Trifko, bio je pripadnik Mlade Bosne i učesnik u atentatu na austrijskog nadvojvodu Franca Ferdinanda.

Biografija 
Trifun Grabež, poznatiji kao Trifko, bio je sin Đorđa Grabeža prvog sveštenika crkve Uspenja presvete Bogorodice u Palama. Rođen je u 28. juna 1895. godine u Palama.

Gimnaziju je pohađao u Sarajevu i Tuzli. Iz škole je bio izbačen i kažnjen sa 14 dana zatvora zbog antirežimskog djelovanja. Preselio se u Beograd i tu je završio V, VI i VII razred gimnazije. Već kao đak u Tuzli postao je član Mlade Bosne, tajne omladinske organizacije koja je nastala i djelovala u okviru nacionalno-oslobodilačkog antiaustrougarskog pokreta.

Prihvativši ponudu da učestvuje u atentatu na austrougarskog prestolonasljednika Franju Ferdinanda, Grabež je sa Gavrilom Principom i Nedeljko Čabrinovićem 4. juna 1914. došao iz Srbije u Sarajevo. Naoružan bombom i revolverom, čekao je 28. jun 1914. Ferdinanda kod Vijećnice, ali mu se nije pružila prilika da izvrši atentat.

Uhvaćen je u bjekstvu i osuđen na 20 godina teške robije. Umro je od tuberkuloze u toku izdržavanja kazne. Posmrtni ostaci Grabeža i drugih atentatora prenijeti su u Sarajevo i sahranjeni u zajedničkoj grobnici 7. jula 1920. godine.

Vidi još 
 Mlada Bosna

Reference

Literatura 

 D. Ljubibratić, Mlada Bosna i Sarajevski atentat, Sarajevo 1964;
 S. Mićanović, Sarajevski atentat. Zagreb 1964;
 V. Dedijer, Sarajevo 1914. Beograd 1966;
 S. Popović, Oko Sarajevskog atentata, Sarajevo 1969;

Atentatori
Mlada Bosna
Srbi u Bosni i Hercegovini